| Košalinaslenk. *Koszalin* |
| --- |
|        |
| *Miesto rotušė* |
|  |
| 

KošalinasKošalinas

54°12′00″ š. pl. 16°11′00″ r. ilg.﻿ / ﻿54.20000°š. pl. 16.18333°r. ilg.﻿ / 54.20000; 16.18333﻿ (Košalinas)Koordinatės: 54°12′00″ š. pl. 16°11′00″ r. ilg.﻿ / ﻿54.20000°š. pl. 16.18333°r. ilg.﻿ / 54.20000; 16.18333﻿ (Košalinas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Vakarų Pamario vaivadija Vakarų Pamario vaivadija |
|  |
| **Gyventojų** (2021) | 105 883  |
| **Plotas** | 98,3 km² |
| **Tankumas** (2021) | 1 077 žm./km² |
| **Altitudė** | 32 m |
|  |
|  **Vikiteka** | Košalinas |

**Košalinas** (lenk. *Koszalin*, vok. *Köslin*) – miestas-apskritis šiaurės vakarų Lenkijoje, 10 km nuo Baltijos jūros kranto, abipus Dzežencinkos upės. Šiaurėje nuo jūros miestą skiria Jamno ežeras. Pro miestą eina plentas ir geležinkelis Gdanskas–Ščecinas. Išvystyta mašinų, maisto, baldų, elektronikos, medienos apdirbimo, statybinių medžiagų, chemijos pramonė, automobilių dalių, prekybos įrangos gamyba. Vystomas turizmas (apylinkėse įsikūrę Melno, Uniescų, Lazų, Chlopų, Sarbinovo pajūrio kurortai).

Košaline veikia krašto muziejus, Baltijos dramos teatras, filharmonija, Aukštoji politechnikos mokykla (nuo 1996 m.), Baltijos humanitarinė mokykla (nuo 1994 m.), seminarija, priešlėktuvinės gynybos, pasienio apsaugos rengimo centrai, mokytojų rengimo centras.

Yra architektūros paminklų: miesto sienos liekanos, XIV a. Švč. Mergelės Marijos Nekaltojo Prasidėjimo gotikinė katedra, XVI a. pilies liekanos.

Istorija
--------

Košalinas rašytiniuose šaltiniuose minimas nuo 1214 m. tada priklausė Vakarų Pamario kunigaikščiui Boguslavui II. Miesto teisės suteiktos 1266 m. Košalinas nuo XIV a. pab. priklausė Hanzos sąjungai, vėliau buvo reformacijos židinys.

Po Trisdešimties metų karo Košalinas 1653 m. atiteko Brandenburgui, o 1701 m. – Prūsijai. Miestą 1718 m. nusiaubė gaisras.

Nuo XIX a. pab. mieste vystyta popieriaus, aviacijos, žemės ūkio mašinų pramonė. Per II pasaulinį karą labai apgriautas. 1945 m. atiteko Lenkijai. 1950–1998 m. buvo Košalino vaivadijos centras.

Miestų partnerystė
------------------

* Vokietija Noibrandenburgas, Vokietija
* Vokietija Noimiunsteris, Vokietija
* Vokietija Tempelhofas-Šėnebergas, Vokietija
* Danija Gladsaksas, Danija
* Suomija Seinejokis, Suomija
* Prancūzija Buržas, Prancūzija
* Švedija Kristianstadas, Švedija
* Baltarusija Lyda, Baltarusija
* Kinijos Liaudies Respublika Fudžou, Kinija
* Vokietija Švedtas, Vokietija
* Italija Albano Lacialė, Italija

Šaltiniai
---------

1. KOSZALIN: in Powiat Koszalin (Zachodniopomorskie)
2. ↑  KOSZALIN: in Powiat Koszalin (Zachodniopomorskie)
3. KOSZALIN: in Powiat Koszalin (Zachodniopomorskie)
4. ↑  KOSZALIN: in Powiat Koszalin (Zachodniopomorskie)
5. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 230
6. ↑  *Koszalin*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
7. ↑  „Twin Cities". *Kristianstads kommun*. 2015-04-15. Suarchyvuotas originalas 2016-04-06. Nuoroda tikrinta 2016-06-06.